stanford-oval/wikipedia huggingface dataset:
ג'ונה הקס (סרט)
הערות שוליים

↑  Fritz, Ben (17 ביוני 2010). "Movie projector: 'Toy Story 3' appears blessed, 'Jonah Hex' cursed". Los Angeles Times. נבדק ב-18 ביוני 2010. {{cite news}}:  (עזרה)
↑  "Jonah Hex (2010)". Box Office Mojo. 12 באוגוסט 2010. נבדק ב-31 בינואר 2011. {{cite web}}:  (עזרה)
↑  "Gob Bluth Says Jonah Hex Will Be Dark and Serious". Dreadcentral.com. 18 ביוני 2010. נבדק ב-31 בינואר 2011. {{cite web}}:  (עזרה)
↑  Fleming, Michael; Dave McNary (11 בפברואר 2009). "Malkovich, Brolin set for 'Hex'". Variety. נבדק ב-8 באפריל 2009. {{cite journal}}:  (עזרה)
↑  Seijas, Casey (20 בנובמבר 2008). "Josh Brolin Declares 'Jonah Hex' Script 'Awful…I Love It,' As Directors Leave Project". MTV Splash Page. נבדק ב-9 באפריל 2009. {{cite news}}:  (עזרה)
↑  "Jonah Hex Hexed with Reshoots". Dreadcentral.com. נבדק ב-31 בינואר 2011. {{cite web}}:  (עזרה)
↑  Kit, Borys (3 במרץ 2009). "Megan Fox lines up two film projects". The Hollywood Reporter. נבדק ב-8 באפריל 2009. {{cite journal}}:  (עזרה)
↑  "Michael Fassbender Talks Jonah Hex". Screencrave.com. 10 באוגוסט 2009. אורכב מ-המקור ב-26 ביולי 2011. נבדק ב-31 בינואר 2011. {{cite web}}:  (עזרה)
↑  Kit, Borys (31 במרץ 2009). "Will Arnett joins 'Jonah Hex'". The Hollywood Reporter. נבדק ב-8 באפריל 2009. {{cite journal}}:  (עזרה) (Subscription only)
↑  George 'El Guapo' Roush (15 ביוני 2010). "Interview: Josh Brolin, Megan Fox and Jimmy Hayward Talk About Jonah Hex". Latino Review. נבדק ב-18 ביוני 2010. {{cite web}}:  (עזרה)
↑  Billington, Alex (20 ביוני 2008). "So That Truly Was Thomas Jane as Jonah Hex!". FirstShowing.net. First Showing, LLC. נבדק ב-8 באפריל 2009. {{cite news}}:  (עזרה)
↑  Christian Bone (10 בספטמבר 2019). "Warner Bros. Reportedly Planning To Reboot Jonah Hex". We Got This Covered. {{cite web}}:  (עזרה)
ג'וש ברולין, מייגן פוקס ומייקל פסבנדר מקדמים את הסרט בשנת 2009 בקומיק-קון, סן דייגו
דודג' אומני

| --- | --- |

Dodge Omni
 מאפיינים כלליים
 נקרא גם:  Plymouth Horizon  Plymouth Expo (בקנדה)
 יצרן:  חטיבת דודג'
 שנות ייצור:  1990–1977
 יחידות שיוצרו:  961,508
 הרכבה:  ארצות הברית ארצות הברית
 מודל אחריו:  דודג' שאדו
 חברת אם:  קרייזלר
 מרכב:  Front-engine, front-wheel-drive layout
 פלטפורמה:  Chrysler L platform (אנ')
 אורך:  4,145 מ"מ
 רוחב:  1,681 מ"מ
 גובה:  1,356 מ"מ
 משקל:  971-1,011 ק"ג
 בסיס גלגלים:  2,520 מ"מ
 מפרט טכני
 מנוע:  4 צילינדרים, 1,592 סמ"ק, מנוע סימקה סדרה "Simca Poissy engine" (אנ') סוג מנוע "6J", יוצר בין השנים 1983–1986  4 צילינדרים, 1,715 סמ"ק המפיק 71 כ"ס ב-5,100 סל"ד, יחס דחיסה 8.2:1, מנוע פולקסווגן,  סדרה "Volkswagen EA827 engine" (אנ'), יוצר בין השנים 1978–1982  4 צילינדרים, 2,213 סמ"ק המפיק 85 כ"ס ב-4,800 סל"ד, יחס דחיסה 8.5:1, מנוע קרייזלר סדרה "Chrysler 2.2 & 2.5 engine" (אנ'), יוצר בין השנים 1981–1990  4 צילינדרים, 2.2 ליטר המפיק 177 כ"ס מגדש טורבו, יוצר בין השנים 1984-1986
 הילוכים:  תמסורת ידנית - 4 מהירויות תוצרת "פולקסווגן"  תמסורת ידנית - 5 מהירויות " תוצרת "קרייזלר""  תמסורת אוטומטית - 3 מהירויות  תוצרת "קרייזלר" סדרה "TorqueFlite" (אנ') סוג "A404"  תמסורת אוטומטית - 3 מהירויות  תוצרת "קרייזלר" סדרה "TorqueFlite" (אנ') סוג "A413"
 מהירות מרבית:  146 קמ"ש (מנוע 1,716 סמ"ק)  150 קמ"ש (מנוע 2,207 סמ"ק)
דודג' אומני (באנגלית: Dodge Omni, קרוי גם : פלימות' הורייזן) היא מכונית משפחתית קומפקטית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1990–1977 (שנת הדגם 1978)
ממאפייני "דודג' אומני"

יוצרו 961,508 יחידות
דגמי "דודג' אומני" שווקו מה-5 בדצמבר 1977
5 מושבים
5 דלתות - הצ'בק
מנוע קדמי-רוחבי / מנוע בנזין
מנוע הנעה קדמית
מנוע קירור מים
מנוע רוחבי
קיבולת מכל בנזין - 49 ליטר
גלריה

"דודג' אומני"
"דודג' אומני"
"דודג' אומני"
"דודג' אומני"
"דודג' אומני", שנת 1981
"דודג' אומני", שנת 1990
"דודג' אומני"
ראו גם

דודג'
דודג' אומני 024
הערות שוליים

↑  "דודג' אומני" ו"פלימות' הורייזן" allpar.com/omni/omni
↑  דודג' אומני GLH טורבו hemmings.com/stories/article/omni-potent-dodge-omni-glh-turbo
↑  "דודג' אומני" ו"פלימות' הורייזן"  autos.ca/motoring-memories/motoring-memories-dodge-omniplymouth-horizon-1978-1990
↑  "דודג' אומני" שנת 1978, ברושור oldcarbrochures.com/new/171110/1978
אלה בלה בינגו

| --- | --- |

 בימוי:  אטל סולברג בלקסת', פרנק מוסבולד 
 תסריט:  פרנק מוסבולד, רוב ספרקלינג, תג'וני סמית'
 מדבבים:  סמר פונטנה, ג'ק פישר, בן פלסלה, ריצ'רד קינד, טרס מקניל, צ'ירוקי רוז קסטרו, פרד טטאסקיור, קייטי לי, כריס סאליבן, כריסטופר סלזאר, דווין הנסי, מארה ג'ונוט, ליין קומפטון, כריס אנתוני, סטיבן ויז, ברנן מארי, הנריק לונדן טייבאקן
 מדבבים בעברית:  הילה קאופמן, איתמר אולייר, דניאל שופוב, מייה קדוש, אביגיל שטיינמץ, טליה ברקאי, אור דגן, שירלי לילו, אסף דגני, דן שצברג, אמנון וולף, ספיר רון ארגמן, יהויכין פרידלנדר, תומר קאופמן, לורה שופוב, אייל לייבין
 מדינה:  נורווגיה 
 שיטת הפצה:  וידאו על פי דרישה 
 הקרנת בכורה:  נורווגיה 24 בינואר 2020 ישראל 17 במרץ 2022
 משך הקרנה:  75 דקות
 שפת הסרט:  נורווגית 
 סוגה:  סרט לכל המשפחה, סרט קומדיה, סרט מוזיקלי, סרט מונפש 
 דף הסרט ב־IMDb
 
אלה בלה בינגו (בנורווגית: Elleville Elfrid) הוא סרט קומדיה והרפתקאות נורווגי לילדים משנת 2020, אשר מבוסס על סדרת הטלוויזיה "אלה בלה". הסרט נכתב על ידי פרנק מוסבולד, רוב ספרקלינג וג'וני סמית' ובוים על ידי פרנק מוסבולד ואטל סולברג בלקסת'.
הסרט הוקרן בבכורה במקור ב-24 בינואר 2020. בישראל הסרט הוקרן בבכורה בדיבוב עברי ב-17 במרץ 2022.
עלילה

אלה בלה והנרי הם החברים הכי טובים ומתכננים לעשות קרקס ביחד, אבל כשהילד המגניב ג'וני מגיע לעיר הוא הופך לחבר הכי טוב החדש של הנרי, גורם לאלה לקנא ומסכן את הקרקס.
מדבבים

הדיבוב העברי הופק על ידי תומר קאופמן וספיר רון ארגמן.
הילה קאופמן - אלה בלה בינגו
איתמר אולייר - הנרי
דניאל שופוב - ג'וני
מייה קדוש - ליסה
אביגיל שטיינמץ - לוטי
טליה ברקאי - גברת ברג / אמא של ג'וני
אור דגן - אבא של אלה
שירלי לילו - אמא של הנרי
אסף דגני - אבא של הנרי
דן שצברג - אבא של ג'וני
אמנון וולף - דוד של ג'וני
ספיר רון ארגמן - דודה של ג'וני
יהויכין פרידלנדר - מר ג'קסון
תומר קאופמן
לורה שופוב
אייל לייבין
הנס הכפול

הבודהה מבצע את הנס הכפול, כאשר מים נשפכים מכפות רגליו ולהבות יוצאות מכתפיו. גנדהארה בסביבות 100–200 לספירה
הנס הכפול (בתעתיק IAST (אנ') מסנסקריט: yamakaprāṭihārya), הנקרא גם הנס בסוואטתי (פאלי), או הנס בסראוואסטי (סנסקריט), הוא אחד מהניסים של גאוטמה הבודהה (אנ'). ישנן שתי גרסאות עיקריות של הסיפור, אשר שונות בחלק מהפרטים. את התיאור הפאלי של הנס ניתן למצוא ב"דהאמפאדטאקאטהה", ובגרסת הסנסקריט בפראטיהאריה-סוטרה. בודהיסטים מאמינים, שהוא בוצע שבע שנים לאחר ההארה של הבודהה, בעיר ההודית העתיקה סוואטתי (אנ'). לפי טקסטים בודהיסטים, במהלך הנס הבודהה פלט אש מהחצי העליון של גופו ומים מהחצי התחתון של גופו בו זמנית, לפני שהחליף אותם ואז הרחיב אותם כדי להאיר את הקוסמוס. הנס בוצע במהלך טורניר של עשיית ניסים בין גאוטמה הבודהה לשישה מורים דתיים יריבים (אנ'). במסורת הבודהיסטית בסנסקריט, היא נחשבת לאחד מעשרת המעשים ההכרחיים (אנ') שכל הבודהות צריכים לבצע במהלך חייהם, ואחד מ"שלושים המעשים הגדולים" במסורת הפרשנות הפאלית. אומרים שהנס עצמו בוצע פעמיים, כשהבודהה ביצע אותו פעם אחת בעיר הולדתו קפילאוואסטו (אנ') לפני שביצע את הנס העיקרי בסוואטתי. אירוע זה נחשב לנס הגדול ביותר של גאוטמה הבודהה, ודבר שיכול להתבצע רק על ידי בודהות מוארות לחלוטין.
הנס בקפילאוואסטו

על פי טקסטים בודהיסטים, כאשר חזר הבודהה לממלכת מולדתו קפילאוואסטו (אנ') בעקבות ההארה שחווה, סירבו בני שבטו להשתחוות לו משום שהיה חבר זוטר בשבט. על מנת להבטיח שיחלקו לו כבוד ראוי כאדם שחווה הארה, הבודהה ריחף באוויר ופלט מים ואש מגופו ואז החליף בין מקומות הפליטה בגופו. כתוצאה מכך אביו של הבודהה, המלך שודהודאנה (אנ'), השתחווה לו מתוך כבוד, כאשר גם שאר שבט השאקיה (אנ') עושים זאת בעקבותיו. אחרי שהבודהה נחת לקרקע והתיישב פתאום התחיל גשם, כשהגשם יורד רק על אנשים שרצו להירטב, ולא יורד גשם על מי שרצה להישאר יבש. בעקבות אירוע זה, הבודהה מספר את הווסאנטארה ג'טאקה (אנ').
הנס בסוואתטי > רקע

על פי הגרסה הפאלית של הסיפור, בתקופת הבודהה, אוצֵר עשיר תלה באוויר קערת אלגום (אנ') עם חוט, בתקווה למצוא יצור מואר שיכול לעוף למעלה ולקחת אותה. במשך שישה ימים ניסו מורים משש כתות דתיות אחרות להערים על האוצר לתת להם את הקערה, אך נכשלו. ביום השביעי, הידיעה על כך הגיעה לאחד מתלמידיו של הבודהה, פינדולה בהראדוואג'ה (אנ'), שאז התעופף ולקח את הקערה, ובכך המיר את האוצֵר לבודהיזם. בעודו בדרכו חזרה למנזר, הוא התבקש על ידי אנשים שהחמיצו את הנס לבצע אותו שוב, ועשה זאת.
כאשר הבודהה שמע על כך, הוא נוזף בפינדולה על כך שעשה זאת, וקבע כלל האוסר על נזירים להשתמש בכוחות על-נורמליים למטרות כאלה. כששמעו שהבודהה קבע כלל האוסר על הנזירים שלו להתרברב ביכולתם לבצע ניסים, שישה מורים קנאים מכתות דתיות יריבות ניסו לזכות בחזרה בחסידים על ידי אתגר פומבי של הבודהה לטורניר של עשיית ניסים, מתוך מחשבה שהוא יסרב. בסיפור הסנסקריט של האירוע, סיפור קערת האלגום נעדר וששת המורים הקנאים, בטוחים בכוחות העל-נורמליים של עצמם, מאתגרים את הבודהה לטורניר הניסים מעצמם בתקווה להחזיר אליהם חסידים.
הנס בסוואתטי > טורניר הניסים

לפי התיאור בפאלי של הסיפור, ששת המורים היריבים הולכים למלך בימביסארה (אנ') ממגדהה כדי לתת חסות לתחרות. להפתעת המורים היריבים, הבודהה נענה לאתגר, וקבע שהכלל האוסר על ניסים חל על הנזירים שלו, אך לא עליו, באותו האופן שבו נאסר על נתינים לקטוף מהבוסתן המלכותי, אך לא על המלך עצמו. בגרסת הסנסקריט של הסיפור, המורים היריבים הולכים תחילה למלך בימבסארה כדי שיארח את הטורניר אך נדחים, ולאחר מכן הולכים למלך פאסנאדי (אנ') מקוסאלה (אנ') שמסכים לארח את הטורניר אם הבודהה יסכים. בגרסה זו, הבודהה מייעץ לחסידיו שלא לעשות ניסים כאלה, אך מצהיר שהוא יעשה את הנס הזה מכיוון שכל הבודהות אמורים לבצע את הנס הכפול.
הבודהה מכריז שהוא יעשה את הנס למרגלות עץ מנגו בסוואטתי (אנ') ביום הירח המלא של אסאלהה פוג'ה (אנ') בעוד ארבעה חודשים. לפי הגרסה הפאלית של הסיפור; המורים היריבים, בתקווה נואשת להימנע מהטורניר, עוקרים את כל עצי המנגו באזור לפני טורניר הניסים. ביום הטורניר, גנן מלכותי מוצא מנגו על הרצפה שהוא מתכונן לתת למלך, אבל כשראה את הבודהה עובר על פניו, הוא נותן אותו לבודהה במקום. כאשר מתקרב מועד טוניר הניסים, הבודהה אוכל את המנגו ושותל את הזרע מול שער העיר, לאחר ששטף את ידיו על האזור, מיד גדל עץ מנגו מלא. בגרסת הסנסקריט של האירוע, סיפור המנגו נעדר, אך הבודהה מבצע במקום ניסים מקדימים אחרים בימים שקדמו לטורניר, כולל מניפולציות באוויר כדי לכבות שריפה ושיקום הידיים והרגליים של אחיו של המלך פסאנאדי, אשר איבד את ידיו ורגליו על פשע שלא ביצע.
הבודהה מתחיל ביצירת שביל מעוטר בתכשיטים באוויר ומתכונן לבצע את הנס עבור קהל הצופים, אך נקטע על ידי כמה מתלמידיו, המבקשים לעשות נס במקומו כדי לחסוך לו את העבודה. כל אחד מהתלמידים מציע לו נס אחר שיבצע במקומו של הבודהה, אך הוא מסרב לכל בקשה. לבסוף מאהא מוגלאנה (אנ'), תלמידו הראשי של הבודהה בכוחות על-טבעיים (אנ'), מציע לבצע נס במקומו, אך הבודהה עדיין מסרב. לאחר מכן הוא מצהיר שעליו לבצע את הנס בעצמו, שכן זוהי אחת מחובותיו של הבודהה (אנ'). בעמידה על השביל המעוטר בתכשיטים, הבודהה נכנס למצב מדיטטיבי ופולט אש מהחצי העליון של גופו וזרמי מים מהחצי התחתון ואז מתחיל להחליף לסירוגין את המקומות שמהם גופו פולט אש ומים, ויוצר מערך של שישה צבעים. לאחר מכן, האש והמים עולים כדי להאיר את הקוסמוס לקול תשואות הקהל בזמן שהבודהא מלמד את הדהאמה לצופים כשהוא הולך על שביל המעוטר בתכשיטים. גרסת הסנסקריט כוללת גם את הבודהה יוצר מספר כפילויות של עצמו הממלאות את האוויר במהלך הנס, שחלקם הולכים, חלקם שוכבים וחלקם יושבים.
בסיומו של ביצוע הנס, תורם של המנהיגים הדתיים היריבים לעשות נס אך הם אינם מסוגלים לזוז. רוח חזקה מפילה את הביתן שהכינו לטורניר והמורים היריבים בורחים, כשאחד מתאבד. הבודהה ממשיך בנס וממשיך ליצור שכפול בודד של עצמו ולאחר מכן ישאל אותו הכפיל שאלות אשר בתורו היה עונה על מנת ללמד את קהל הצופים.
בעקבות הנס, אומרים שהבודהה עלה לגן העדן של טוואטימסה במשך שלושה חודשים כדי לשהות בתקופת הוואסה (אנ') וללמד את אימו המנוחה את האבהידהמה, בהתאם למה שמאמינים שכל הבודהות עשו לאחר ביצוע הנס.
לקריאה נוספת

Brown, Robert L. (1984). The Śrāvastī Miracles in the Art of India and Dvāravatī, Archives of Asian Art 37, 79-95
Foucher, Alfred (1914). The Great Miracle at Sravasti in the Beginnings of Buddhist Art, Paris: P. Geuthner, pp. 147-284.
ביאורים

↑  מונח בבודהיזם: תקופה בת שלושה חודשים ירחיים, המתרחשת בתקופה הגשומה שבמהלכה הנזירים חייבים להישאר במנזר וחלק מפשוטי העם מוותרים על בשר, אלכוהול או עישון.
הערות שוליים

↑  Osmund Bopearachchi: "Yamakaprātihārya or the ‘Twin Miracle’: Where, when, why and how the Buddha mesmerized his friends and enemies”
↑  Strong, John (2007). Relics of the Buddha (באנגלית). Motilal Banarsidass Publishers. p. 177. ISBN 9788120831391.
↑  Shaw, Sarah (2006-04-18). Buddhist Meditation: An Anthology of Texts from the Pali Canon (באנגלית). Routledge. p. 96. ISBN 9781134242030. ארכיון מ-2021-03-18.
קמע תאילנדי המראה את הנס הכפול
כאב גב

| --- | --- |

עמוד השדרה
 תחום:  אורתופדיה 
 מיקום אנטומי:  גב 
 גורם:  לא ידוע, פציעה 
 קישורים ומאגרי מידע
 MeSH:  D001416
 
כאבי גב הם כאבים המופיעים באזור הגב. הכאב מחולק לשלושה אזורים, כאב בגב האמצעי (האזור החזי), כאב גב תחתון (האזור המותני) או כאב בעצם העצה (קוקסידיניה). כאב צוואר נחשב לפתולוגיה נפרדת, למרות שהוא יכול לכלול תהליכים דומים לתהליכים המופיעים כאב גב. האזור המותני הוא האזור הנפוץ ביותר בו מופיע הכאב, כיוון שהרקמות באזור זה תומכת ברוב המשקל של פלג הגוף העליון.
התקפי כאב גב יכולים להיות חריפים, תת-חריפים או כרוניים בהתאם למשך הכאב. תחושת הכאב יכולה להיות תחושת שרפה או דקירה, חדה או עמומה, ועוצמת הכאב יכולה להיות בעוצמה קלה עד קשה.
רובם של כאבי הגב המאובחנים ומטופלים במסגרת הרפואה הקהילתית, הם כאבים לא ספציפיים בלי אבחון של גורם לכאב. סיבות נפוצות שניתן לאבחן הגורמות לכאבי גב כוללות שינויים ניווניים או טראומטיים לדיסקים הבין-חולייתיים או למפרקים בין זיזי החוליות, שיכולים לגרום לכאב שניוני בשרירים ובעצבים, וכן לגרום לכאב מושלך בעצמות, במפרקים ובגפיים. מחלות ודלקות של כיס המרה, הלבלב, אבי העורקים והכליות יכולים גם לגרום לכאב מושלך בגב. גידול סרטני בחוליות, ברקמות העצביות ומבנים סמוכים יכולים גם להתבטא ככאב גב.

כאב הגב יכול להיות מוקרן לאזורים אחרים כמו הזרועות, הידיים, הרגליים וכפות הרגליים ויכול לכלול תסמינים פרט לכאב. תסמינים אלו כוללים בין היתר דגדוג, עקצוצים, חולשה וגם חוסר תחושה.


כאבי גב הם אחת התלונות הרפואיות הנפוצות ביותר בקרב בני אדם.

בארצות הברית, כאבי גב תחתון חמורים הם הגורם לכ-20% מהביקורים אצל רופאים. כ-9 מכל 10 מבוגרים חווים כאבי גב בנקודה מסוימת בחייהם וחמישה מכל עשרה גברים עובדים חווים כאבי גב כל שנה.

עמוד השדרה הוא מבנה סבוך של עצבים, מפרקים, שרירים, גידים ורצועות שכולם יכולים לגרום כאב. עצבי עמוד השדרה (העצבים הספינליים) הממשיכים לאיברים השונים, מהווים גורם מרכזי בהקרנת הכאב לאזורים אחרים.
סיווג

ניתן לסווג את כאבי הגב על פי הגורמים הבאים:
על פי מיקומם האנטומי של הכאבים: כאבי צוואר, כאבי אמצע הגב, כאבי גב תחתון או כאבי עצם הזנב.
על פי משך הכאבים: אקוטי- עד 12 שבועות, כרוני- יותר מ-12 שבועות וסיווגים לתקופות ביניים.
על פי רמת הטיפול.
על פי הגורם לכאבי הגב: כאבים ללא סיבה פרטנית, כאבים מסיבה של נזק עצבי או היצרות של מעברי העצבים וכאבי גב המיוחסים לסיבה פרטנית אחרת כמו סרטן או זיהום.
כאב שנובע מסיבה שאיננה פרטנית מרמז במקרים רבים על מעורבותם של רקמות רכות כמו שרירים, פאציות ורצועות בגרימת הכאב. חלק גדול מהחולים מאובחנים עם כאב גב חמור ללא מחלה אחרת הגורמת לכך ופעמים רבות הסיבה הפרטנית המעוררת את הכאבים אינה מתגלה. כאב גב משני, שהוא תוצר של מחלה או מצב רפואי אחר, הוא הסיבה לחלק מצומצם אחר של המקרים.
מצבים רפואיים הקשורים לכאבי גב

כאבי הגב בדרך כלל אינם מצריכים התערבות מידית. מרבית כאבי הגב הם אפיזודות חולפות מעצמן המוגבלות בזמן ולא בהכרח מחמירות.
עם זאת, בחלק אחר של המקרים כאבי הגב עלולים להעיד על בעיות רפואיות אחרות ובמקרים אלו נדרש בירור מעמיק. 

סימני אזהרה טיפוסיים לבעיות רפואיות נלוות הם:
כאבי גב אצל אנשים במצבים רפואיים הגורמים להם להיות בסיכון גבוה יותר לשברים בעצמות, כמו אנשים עם אוסטאופורוסיס או מיאלומה.
כאבי גב אצל אנשים עם היסטוריה של סרטן- בעיקר סרטן הידוע בנטייה להתפשט לאורך עמוד השדרה (למשל סרטן השד, סרטן ריאות וסרטן הערמונית).
כאבי גב אצל אנשים לאחר טראומה כמו תאונת דרכים או נפילה.
אנשים עם כאבי גב החווים מתן שתן או צואה ללא שליטה, חולשה מתגברת באזור הרגליים, כאבים במקומות אחרים, כאבים במנוחה או כאב לילי.
אנשים החווים כאבי גב חזקים (עד כדי מניעת שינה) הקורים במקביל למחלות אחרות כגון שפעת ואובדן משקל מבלי סיבה ברורה.
גורמים לכאבי גב

בין הגורמים האפשריים לכאבי גב ניתן למנות:
מתח בשרירים, עוויתות וחוסר איזון של שרירי השלד באזור הגב.
נזקים, אי תקינות ומחלות של המפרקים הסינוביאלים של עמוד השדרה.
בעיות במפרקים אלו אותרו כגורם כאב עיקרי בשליש מהמקרים של כאבי גב תחתון כרוניים, וברוב המקרים של כאבי צוואר שקרו בעקבות פגיעת הצלפה צווארית (whiplash).
הנזק למפרק עלול להיות בשלל מרכיביו השונים. ייתכן נזק לקפסולה המפרקית (מבנה העוטף את המפרק), נזק לרצועות במפרק, ותזוזות של רקמות שונות במפרק העלולות להנזק. דוגמה לכך הוא סינדרום פצטלי (facet syndrom) שבו נוצרת פגיעה ברקמה בתוך מפרק בעמוד השדרה.
פריצת דיסק וניוון דיסק.
מצב זה עלול לגרום להיצרות התעלה השדרתית וללחץ על העצבים. 

כך למשל כאב גב סכיאטי הוא כאב הנובע מגירוי או דחיסה של העצב הסכיאטי.
ספונדילוליטסיס (spondylolitesis-החלקה של חוליה אחת על גבי השנייה) וספונדילוליסיס (spondylolysis- סוג של שבר מאמץ).
אוסטאוארטריזיס (osteoartisis- מחלה ניוונית של המפרקים), סטנוזיס (stenosis- הצרות התעלה השדרתית).
טראומה, סרטן, זיהום, שברים או דלקות.
גורמים פסיכולוגיים שונים כמו לחץ בעבודה ויחסים לא טובים בתוך המשפחה מקושרים גם כן לכאבי גב.
כאבי גב עלולים לנבוע גם מפעילות גופנית הכוללת עבודה לא מבוקרת עם משקלים גבוהים.
פעילות גופנית, במיוחד כזו הכוללת מתח רב על השרירים או פגיעות חוזרות ונשנות עלולה לגרום לפגיעה בגב התחתון ובצוואר.
תיתכן גם פגיעה בעמוד השדרה באזור בית החזה, אך אזור זה מוגן יותר בשל הצלעות המעניקות תמיכה נוספת וכן בשל חוסר התנועתיות היחסית באזור זה.

ריצה, למשל, גורמת ללחצי דחיסה חוזרים ונשנים על הדיסקים הבין חולייתיים בעת הנחיתה על הקרקע עם כל צעד. כמו כן, שרירים רבים השומרים על יציבה נכונה מעורבים תוך כדי ריצה.

כאבי גב במהלך רכיבה על אופניים יכולים להיגרם כתוצאה מתנוחת רכיבה לא נכונה והקשתת הגב או זעזועים בעמוד השדרה כתוצאה מרכיבה בשטח לא סלול. קיימת אפשרות של פגיעה גם כתוצאה מענפי ספורט כמו פיתוח גוף, הרמת משקולות, גולף, סקי, שחייה וטניס. בהתאם לכך קיימות המלצות מקצועיות לעיסוק בכל ענף ספורט שמטרתן למנוע פציעות וכאבי גב. המלצות אלו כוללות בין השאר זמני מנוחה מתאימים, אביזרי אימון מותאמים, ביצוע חימום, הנחיות פרטניות לאימון גופני ולענף הספורט הרלוונטי.
קיימים גורמים נוספים המגדילים את הסיכון לכאבי גב, למשל: עודף משקל, גיל מבוגר, עבודה הכרוכה במאמץ גופני, עישון ועבודה בישיבה.
ישנן סיבות שונות כפי שאוזכר לכאבי גב לפיכך הזיהוי של הסיבה הפרטנית ממנה נובע הכאב מהווה בעיה. 
מכיוון שרקמות שונות בעמוד השדרה יכולות לעורר את הכאב, קשה לאתר את הרקמה הפרטנית האחראית לו.
טיפול > טיפול בכאב

הטיפולים לכאב גב מגוונים וכוללים: טיפול תרופתי, פיזיותרפיה, שימוש באביזרים אורתופדיים וניתוחים.

באופן כללי, רצוי כי אדם הסובל מכאב גב ימשיך ככל האפשר באורח חייו הקודם כולל עבודה.

טיפולים מסוימים כוללים שימוש בחום, לדוגמה שהיה באמבט עיסוי או שימוש באביזרים מחממים שונים. טיפולים אחרים עושים דווקא שימוש בקומפרסיות קרות על מנת להפיג כאבים.
הטיפול התרופתי בכאבי גב כולל תרופות מסוגים שונים כגון תרופות המרפות את השרירים ותרופות נוגדות דלקות. ניתן להשתמש גם במשככי כאבים.
במקרים קשים יותר יעשה שימוש בתרופות הניתנות בהזרקה, למשל תרופות נוגדות דלקת ואף זריקות קורטיזול או תרופות אחרות לחלל האפידורלי או לרקמות באזור הכואב.
טיפולים אלו יאפשרו הקלה מסוימת בכאב. בכל מקרה העדפה לביצוע ניתוח תהיה רק כמוצא אחרון ולאחר ששאר הטיפולים נוסו.
טיפול מומלץ נוסף הוא שחייה, אנשים רבים יעידו ששיעורי שחייה עקביים ותדירים הפחיתו משמעותית את כאבי הגב, כמו כן קיימים מחקרים רבים שתומכים בכך. כך לדוגמה, מחקר שערך השוואה בין שיעורי שחייה לבין פעילות גופנית הנערכת ביבשה, מצא כי פעילות בתוך המים יעילה יותר ממקבילתה.
טיפול > ניתוחים

ניתוח עשוי להיות מתאים בין היתר לחולים מסוימים עם:
פריצת דיסק באזור המותן או מחלה ניוונית של הדיסק.
היצרות של התעלה השדרתית כתוצאה מפריצת דיסק, התנוונות שלו, או ספונדילוליטסיס (החלקת חוליה אחת על השנייה).
Scoliosis - עקמת של הגב.
שבר לחיצה (compression fracture) שהוא בעצם התמוטטות של חוליה.
הניתוח מומלץ רק אם כל האפשרויות האחרות נוסו או כשמדובר במצב חירום.
סקירת מחקרים מדוקדקת מ-2009 מצאה שעבור מצבים מסוימים ניתוח גב איננו טוב בהרבה מטיפולים אחרים. 

ההליכים השכיחים המבוצעים בניתוחי גב הם:
דיסקטומיה (discectomy) שבה מוסר חלק הדיסק שפרץ.
נועד לטפל בכאבים עקב דחיסה של עצבים על ידי הדיסק.

מבוצע בעיקר במבוגרים הסובלים מגירוי העצבים או לנזק בעצבים.
הוצאת חלק הדיסק שלוחץ על העצב נעשית דרך חתך קטן שנעשה במיקום החוליה הפרטני. זהו אחד מההליכים הנפוצים עם שיעורי הצלחה גבוהים יחסית. תקופת ההחלמה לאחר ניתוח זה היא כ-6 שבועות כאשר יש לשלב טיפול פיזיותרפיה במידת הצורך.
קיים הליך בו פיסת הרקמה מוצאת באמצעות שימוש באנדוסקופ (endoscope). בהליך זה החיתוכים קטנים יחסית ומאפשרים זמן התאוששות קצר יותר.
החלפת דיסק.
בניתוח זה מוסר הדיסק הפגוע ובמקומו מניחים דיסק מלאכותי בין החוליות. הניתוח צובר פופולריות כתחליף לניתוח לאיחוי חוליות.

זמן החלמה עשוי להיות מהיר יותר מאשר באיחוי חוליות.
ניתוח לאיחוי חוליות עמוד השדרה (spinal fusion).איחוי חוליות עמוד השדרה
זהו הליך המבוצע על מנת לחבר יחד מקטעי עצם בעזרת מתכות. חיבורם של מקטעי העצם ימנע תזוזות או לחצים בכיוונים שונים שעלולים לעורר כאבים.

איחוי חוליות עמוד השדרה מבוצעות במקרים בהם הוסר הדיסק הבין חולייתי במלואו או במצב אחר הגורם לעמוד השדרה להיות בלתי יציב. ההליך כולל קשירת 2 או יותר עצמות יחד באמצעות שתלי עצם או מתכות. התאוששות לאחר ניתוח זה עלולה לקחת עד כשנה, תלוי בגיל המטופל.
ניתוח גב להסרת גידולים שפירים או ממאירים. על מנת למנוע כאב גב וגם על מנת למנוע מהגידולים להתפתח או להתפשט. משך ההחלמה תלוי בגורמים רבים.
הליך להזרקת דבק לחוליות על מנת למנוע לחץ של החוליות ולהקל בכאב (vertebroplastics).
למינקטומיה מותנית. זהו הליך להסרת חלק מסוים בחוליה על מנת להקל את הלחץ.
בדומה לכך קיים הליך פורמינוטומיה (foraminotomy) שגם בו מוסר חלק מהחוליה על מנת ליצור מרווח לעצבים.
חומרת המצב הרפואי ובריאותו הכללית של המטופל הם גורמים עיקריים המשפיעים על משך ההחלמה שעשוי להמשך בין 6 ל-8 שבועות.
קיים סוג ניתוחים שמטרתו לתקן עיוותים מולדים או כאלה שנגרמו עקב טראומה. בחלק מהמקרים ההליך כולל הסרת חלקי עצם או ייצוב עמוד השדרה באמצעים שונים.
טיפול > טיפולים שנויים במחלוקת

מנוחה במיטה.
מנוחה כזו איננה מומלצת כיוון שהיא יכולה להחמיר את התסמינים.

גם כאשר המנוחה הכרחית, יש להגביל אותה ליום או יומיים. הקשיות בעמוד השדרה שנובעת מהמנוחה הממושכת עלולה להחמיר את הכאב.
טיפול באמצעות חשמל – אלקטרותרפיה (electrotherapy).
תוצאות מחקרים שנעשו בעניין זה נמצאו סותרות. לפיכך אין עדות חד משמעית שתומכת בשימוש בסוג טיפול זה.
טיפול שבו המטופל נתלה כאשר רגליו למעלה למשך זמן מסוים.
באופן זה ניתן להקל את הלחץ על החוליות. את האפקט של הפחתת המשקל ניתן להשיג גם בזוויות אחרות.

בדיקות שנעשו באמצעות אולטרה סאונד לא הראו תועלת בכך.
כאבי גב במהלך הריון

כ-50% מהנשים חוות כאבי גב במהלך הריון. כמו כן, נשים שסבלו מכאבי גב לפני ההריון או מבעיות גב אחרות נמצאות בסיכון להחמרה.
כאבי גב במהלך הריון > גורמים

בין הגורמים לכאב הגב בהריון ניתן למנות:
עלייה במשקל.
במהלך הריון בריא מתרחשת עלייה במשקל של כ-11 עד כ-16 קילוגרם.
מעבר ללחץ על עמוד השדרה שצריך לתמוך במשקל, קיים גם לחץ שהעובר והרחם מפעילים על כלי דם ועל עצבים באזור האגן והגב.
שינוי ביציבת הגוף.
גדילת הבטן גורמת למעבר מרכז הכובד קדימה מה שמגביר את העומס על קשת הגב התחתונה, על הגב והאגן.
גדילת החזה.
יוצרת מתח על השרירים כאשר הגוף מנסה לאזן את מרכז הכובד החדש.
שינויים הורמונליים.
במהלך ההריון נוצר הורמון שנקרא רלקסין (relaxin). הורמון זה מאפשר לרצועות ולמפרקים באזור האגן להתרפות כהכנה לתהליך ההריון. 
בין היתר נרפים גם רצועות תומכות בעמוד השדרה דבר שגורם לחוסר יציבות וכאב.
הפרדות שרירים ולחץ על השרירים:
יוצר תגובת שרשרת שמשפיעה על כל שרירי הגב ומעבירה את הכאב בכל שרירי הגב כולל הצוואר והשכמות.
לחץ נפשי.
לחץ נפשי עלול לגרום למתיחות בשרירי הגב, דבר העלול ליצור תחושה של כאב או עוויתות.
ישנם גורמים המגבירים את הכאב במהלך ההריון כגון ישיבה ממושכת, עמידה ממושכת, הליכה ממושכת, לחץ של העובר על תאי עצב, מתח ועייפות.
כאב הגב עשוי להיות קל וחולף, אך לעיתים עשוי להיות ממושך ואינטנסיבי ולגרום לפגיעה משמעותית באיכות החיים גם לאחר הלידה. 
אבחון כאבי גב באמצעות צילומים איננו מותר במהלך הריון דבר שמקשה על האבחון.
ניתן להפחית את כאב הגב על ידי חיזוק שרירים עוד לפני ההריון, ובזמן ההריון עצמו ביצוע מתיחות והקפדה על גב זקוף בעת הרמת משאות כבדים. וכן, מעבר הדרגתי ממצב של שכיבה לישיבה ומישיבה לעמידה.
כאבי גב במהלך הריון > טיפולים

בין הטיפולים לכאבי גב בהריון ניתן למנות:
מנוחה על מזרן קשיח, הקפדה על תנוחת שינה נכונה ושימוש בנעליים נוחות.
משככי כאבים
שיטות אלטרנטיביות שונות [דרושה הבהרה].
טיפול כירופרקטי הכולל לחיצות על מפרקים בעמוד השדרה עשוי גם הוא להקל.
במקרים בהם הכאבים חזקים מאוד, מתגברים ואינם חולפים, נגרמו עקב טראומה, מופיעים בנוסף לשפעת

ובמקרים בהם ישנה תחושת נימול, עקצוץ, חוסר תחושה או חולשת שרירים, מומלץ לפנות לאורתופד.
כמו כן, במקרה של אובדן תחושה באזור האגן והמפשעה ואובדן יכולת איפוק,

במיוחד כזה המופיע בשליש או בחצי השני של ההריון, מומלץ גם כן לפנות לגורם רפואי.

ייתכן ששינויים אלו נובעים מלידה מוקדמת.